钦定古今图书集成/历象汇编/乾象典/第027卷 > 《历象图说》 > 水星本天图
## 钦定古今图书集成/历象汇编/乾象典/第027卷 > 《历象图说》 > 水星本天图

水星本天图说

水星丽天平行右转均轮小轮，与各曜本无殊致，惟
光体所系，周行小轮者，独三倍于平引，与各曜之二
倍者不同。小轮上之度，二倍平引而与地不同，心之
本天虽有高卑，而仍然一浑圆圈周也。三倍平引而
与地不同。心之本天既有高卑，又有长短，而成上宽
下窄之撱圆形，其行度加减，遂与各曜大异。如图未
午丑子曰：“水星本重之天，以地为心，本重天上系均
轮高卑圈，其心未在本重天，向午右行，均轮上系小
轮近远圈，其心高在均轮上。向丙左行，小轮上又系
光体之轮。”〈次轮详后〉“在小轮上，自近向次右行。凡本《重天》
之均轮心未至午均轮上之小轮心高至甲为平引。”
各行三十度，而光体之在小轮上，自近至次必九十
度，则三倍平引矣。本重天未至巳均轮高至乙，皆六
十度，小轮近至远，则一百八十度。《本重天》未至辰均
轮高至丙，皆九十度，小轮近至小，则二百七十度。《本
重天》未至卯均轮高至丁，皆一百二十度。小轮近复
至，近，则三百六十度。本重天未至寅，均轮高至戊，皆一百五十度，小轮近至次。〈四百五十度去一全周馀〉则九十度。本
重天未至丑。均轮高至卑。皆一百八十度。小轮近至
远。〈五百四十度去全周馀〉则一百八十度。此自最高起算也。本
重天丑至子。均轮卑至巳。皆三十度。小轮远至小。则
九十度。〈若自本重天未起至子则均轮自近至小各二百一十度而小轮自近复于近又至小则
六百三十度他仿此推〉《本重》天丑至亥，均轮卑至庚，皆六十度。
小轮远至近，则一百八十度。《本重》天丑至戌，均轮卑
至辛，皆九十度，小轮远至次，则二百七十度。《本重》天
丑至酉，均轮卑至壬，皆一百二十度。小轮远复至远，
则三百六十度。《本重》天丑至申，均轮卑至癸，皆一百
五十度，小轮远至小。〈四百五十度去三百六十〉则九十度本重天
丑至未。均轮卑至高。皆一百八十度。小轮远至近。〈五百
四十度去三百六十〉则一百八十度。此自最卑起算也。由此运
行之迹，而别成近次远小虚线。本天形偏高偏卑，不
以地为心。又撱圆而上宽下窄，遂别有其本天之心。
凡言迟速加减者，以此本天为主。馀与各曜同理。